ai4bharat/Pralekha huggingface dataset:
وزارت دفاع
فرانس کے دارالحکومت پیرس میں باسٹیل ڈے پریڈ کا اہتمام کیا گیا
14 جولائی 2023 کو پیرس میں منعقد ہونے والی باسٹل ڈے پریڈ میں شرکت کے لیے ہندوستانی بحریہ کا ایک مشترکہ سہ فریقی دستہ کے حصہ کے طور پر فرانس پہنچ گیا ہے۔ بحری دستے کے چار افسران اور 64 سیلرز پریڈ میں حصہ لیں گے اور کمانڈر وراٹ بگھیل بحری دستے کی قیادت کریں گے۔ بحریہ کے افسر بگھیل گولہ باری اور میزائل وارفیئر میں ماہر ہیں اور انہوں نے ورون مشق کے دوران فرانسیسی جہاز بی سی آر وار پر سفر کیا تھا۔ سی ڈی آر وراٹ بگھیل کی مدد جونیئر نیول آفیسرز لیفٹیننٹ کمانڈر دیشا امرت ، لیفٹیننٹ کمانڈر رجت ترپاٹھی اور لیفٹیننٹ کمانڈر جِتن للیتا دھرمراج کریں گے۔
اس تقریب کا جشن منانے کے لئےہندوستانی بحریہ کی سرگرمیوں کی قیادت آئی این ایس چنئی کر رہا ہے، جو کہ پہلی لائن کا مقامی طور پر بنایا گیا ڈسٹرائر ہے، جسے 12 سے 16 جولائی 2023 تک فرانس میں تعینات کیا جائے گا۔ جہاز کا عملہ فرانس کے شہر بریسٹ میں باسٹیل ڈے پریڈ میں ہندوستان کی نمائندگی کرے گا۔
ہندوستانی بحریہ دنیا کی سب سے بڑی بحریہ میں سے ایک ہے جس کے پاس جنگی جہازوں، آبدوزوں اور ہوائی جہازوں کے طاقتور بیڑے ہیں۔ سنسکرت میں اس کا نعرہ 'شن نو ورونہ'  رگ وید سے لیا گیا ہے اور یہ 1500 قبل مسیح کا ہے۔ ہندوستانی بحریہ ایک 'جنگی طور پر تیار، قابل اعتماد، مربوط اور مستقبل کے خطرات سے نمٹنے کے قابل' ہے، جس کا انتظام انتہائی ہنر مند اور پیشہ ور افرادی قوت کے ذریعے کیا جاتا ہے۔
ہندوستان کی جنگی جہاز بنانے کی صلاحیت نے ہندوستانی بحریہ کی ترقی اور تیز رفتار جدید کاری میں بہت زیادہ تعاون کیا ہے۔ ملک کے شپ یارڈز آج ہر قسم کے بحری جہاز بنا رہے ہیں اور یہ بڑے فخر کی بات ہے کہ ہندوستان منتخب اور ممتاز ممالک کے ایک بہت ہی چھوٹے گروپ میں شامل ہے، جس نے اپنے طیارہ بردار بحری جہاز، ڈسٹرائر، چھوٹی کشتیاں اور ایٹمی توانائی سے چلنے والی آبدوزیں بنائی ہیں۔ آئی این ایس چنئی دیسی ٹیکنالوجی کی جدید ترین مثال ہے۔
دونوں بحری افواج کے درمیان دوطرفہ مشق  ایک پیچیدہ مشق کی سیریز میں پختہ ہو گئی ہے جو بحری طاقت کے تمام شعبوں پر مشتمل ہے۔ یہ ہندوستان فرانس کے اسٹریٹجک دو طرفہ تعلقات کی توسیع کی عکاسی کرتا ہے۔ یہ مشق سال 1993 میں شروع کی گئی تھی اور سال 2001 میں اسے ورون کا نام دیا گیا تھا۔ ورون مشق کا 21 واں ایڈیشن 23 جنوری کو بحیرہ عرب میں منعقد ہوا۔
بھارتی چناؤ کمیشن
ای سی آئی نے عالمی یوم ماحولیات منایا
ہماری کوشش انتخابات اور متعلقہ انفراسٹرکچر کو ماحولیات کے زیادہ موافق بنانا ہے: ای سی انوپ چندر پانڈے
الیکشن کمشنر جناب انوپ چندر پانڈے نے عالمی یوم ماحولیات کے موقع پر سکریٹری جنرل جناب اومیش سنہا، ڈائرکٹر جنرل جناب دھرمیندر شرما اور ای سی آئی کے دیگر سینئر عہدیداروں کے ساتھ آج انڈیا انٹرنیشنل انسٹی ٹیوٹ آف ڈیموکریسی اور الیکشن مینجمنٹ ، نئی دہلی میں شجر کاری کی۔ کمیشن نے انتخابات کے دوران ریاستوں میں ہندوستانی الیکشن کمیشن اور چیف الیکٹورل آفیسرز کے ذریعے ماحولیات کے موافق اٹھائے گئے مختلف اقدامات پر ایک بکلیٹ کا اجرا کیا اور ایک نمائش کا افتتاح بھی کیا۔
اس موقع پر اپنے خطاب میں، الیکشن کمشنر جناب انوپ چندر پانڈے نے کہا کہ رِڈیوس، ری یوز اور ری سائیکل ہمارے الیکشن مینجمنٹ کی ماحولیات کے لحاظ سے اچھے طرز عمل کے لیے ہمارے نظریہ کا اٹوٹ اصول ہے۔ ہر سال یوم ماحولیات کے انعقاد سے اس کی اہمیت کی تصدیق ہوتی ہے۔ اس سال یوم ماحولیات کا زور ’قدرت کے ساتھ تال میل بناتے ہوئے استقامت کے ساتھ رہنا‘ اور ’’صرف ایک زمین‘‘ نعرہ کو اپنانے پر زور ہے۔ انہوں نے کہا کہ ووٹروں کو آن لائن رجسٹریشن کی سہولت؛ مختلف متعلقین کو ڈیجیٹل پروسیس کے ذریعے مدد فراہم کرنے کے لیے ووٹر ہیلپ لائن ایپ، سویدھا پورٹل، کے وائی سی ایپ، سی وجل، ای-ای پی آئی سی، بی ڈبلیو ڈی ایپ، ووٹر ٹرن آؤٹ ایپ جیسے ایپ؛ امیدوار کے لیے آن لائن پرچہ نامزدگی بھرنے کی سہولت؛ ووٹروں کی بیداری کے لیے پیش کیے جانے والے مواد میں سنگل یوز پلاسٹک سے بچنا؛ کچرے کے مناسب انتظام کو یقینی بنانا جیسی ڈجیٹائزیشن کی مختلف کارروائیوں جیسی پہل سے ماحولیات موافق انتخابات کو یقینی بنانے کی سمت میں کوششیں کی ہیں۔
جناب پانڈے نے کووڈ وبائی مرض کے درمیان بہار اسمبلی انتخابات، 2020 کے دوران بائیو میڈیکل کچرے کے نمٹارہ کی منصوبہ بندی اور اسے نافذ کیے جانے کی تعریف کی، جو دوسرے سی ای او کی تعمیل کے لیے ایک کیس اسٹڈی کی طرح ہے۔
ای سی آئی نے اپنے سبھی ریاستی سی ای او کو حکومت کے ذریعے نوٹیفائیڈ پلاسٹک اور ٹھوس کچرے کے انتظام کے ضابطوں کی تعمیل کو یقینی بنانے کی ہدایت دی ہے۔ ٹیموں کو یہ یقینی بنانے کی بھی ہدایت دی گئی ہے کہ فلیکس، پمفلیٹ، بیگ وغیرہ پرچار کے مواد حکومت کے رہنما خطوط کے مطابق ہونے چاہئیں اور ’سنگل یوز پلاسٹک‘ سے بچا جانا چاہیے۔
اس موقع پر لگائی گئی نمائش میں گوا اور پڈوچیری میں ناریل کے خول، تاڑ کے پتوں کے استعمال سے ماڈل ماحولیات کے موافق پولنگ مراکز کے قیام؛ میگھالیہ میں انتخابی ملازمین کے ذریعے ماحولیات کے موافق سیڈ پین کا استعمال، آسام کے کاکوئیجانا ریزرو فاریسٹ میں ’جمہوریت کے ساتھ بڑھو‘ شجر کاری مہم جہاں ریکارڈ 32 منٹ میں 32000 پودے لگائے گئے تھے، ایسی کچھ قابل ذکر پہل کو پیش کیا گیا۔ کئی سی ای او نے اپنے دفتر کے احاطے اور ای وی ایم ویئر ہاؤسوں میں ایل ای ڈی لائٹنگ، بارش کے پانی کو محفوظ کرنے کے نظام اور شمسی پینل اپنا کر ماحولیات دوست انفراسٹرکچر کی حوصلہ افزائی کی ہے۔ حال ہی میں بختاور پور میں شروع کیا گیا انٹیگریٹیڈ الیکشن کامپلیکس کم از کم توانائی کی مانگ اور چھت پر لگے سولر پینلوں کے ساتھ ایک ماحولیات موافق اور سبز عمارت ہے۔ اس کے علاوہ کئی سی ای او کاغذ سے پاک دفاتر کے لیے ای-آفس کا نظام اپنانے کی سمت میں کام کر رہے ہیں۔
کیمپس میں وقتاً فوقتاً آنے والے مختلف کورسز کے قومی اور بین الاقوامی شرکاء کو معلومات فراہم کرنے کے لیے آئی آئی آئی ڈی ای ایم میں نمائش جاری رہے گی۔
وزارت خزانہ
سی بی ڈی ٹی نے انکم ٹیکس ریٹرن فارم۔1  اور فارم۔ 4  برائے سال 2020-12 کے لئے ڈھیل دی
نئی دلّی، 09 جنوری / سنٹرل بورڈ آف ڈائرکٹ ٹیکسز نے تخمینہ جاتی سال 2020-21 کے لئے انکم ریٹرن کی ای۔ فائلنگ کو یقینی بنانے کے لئے، جو کہ یکم اپریل، 2020 سے دستیاب ہے، مذکورہ نوٹی فکیشن 03 جنوری، 2020 کو نوٹیفائی کیا گیا تھا۔ اس نوٹی فکیشن میں آئی ٹی آر۔1 اور آئی ٹی آر۔ 4 کے لئے استحقاق کی شرائط کو سہل اور اندراجات کم کرنے کے خیال کو مد نظر رکھا گیا تھا۔ لہٰذا، اگر کوئی شخص جو ایک جائیداد کا مشترکہ مالک ہے، آئی ٹی آر۔ 1 اور آئی ٹی آر۔ 4 کے لئے مستحق قرار نہیں دیا گیا تھا۔ اس وجہ سے، اس شخص کو انکم ٹیکس ریٹرن بھرنے کی ضرورت نہیں ہے، تاہم انکم ٹیکس ایکٹ، 1961  کے سیکشن 139  کے ساتویں شرط کے تحت ایک یا زائد شرائط کو پورا کرتا ہے تو اسے بھی آئی ٹی آر۔ 1 فارم بھرنے کی ضرورت نہیں تھی۔
مذکورہ بالا نوٹی فکیشن کے بعد، انفرادی ٹیکس دہندگان کے معاملات میں پیدا شدہ مشکلات پر تشویشات کا اظہار کیا گیا ہے۔ مشترکہ جائیداد کی ملکیت کے حامل ٹیکس دہندگان نے اس امر کا اظہار کیا تھا کہ انہیں تفصیلی آئی ٹی آر داخل کرنے کی ضرورت ہے بجائے ایک آسان آئی ٹی آر۔ 1 اور آئی ٹی آر۔ 4 کے۔ اسی طرح وہ افراد جنہیں ایکٹ کے سیکشن 139  کے تحت ریٹرن داخل کرنی ہے اور وہ بصورت دیگر آئی ٹی آر۔ 1 بھرنے کے مستحق ہیں، انہوں نے اس تشویش کا اظہار کیا تھا کہ وہ سہل اور آسان آئی ٹی آر۔ 1 منتخب کرنے کے لئے مستحق نہیں رہیں گے۔
اس معاملے کا جائزہ لیا گیا ہے اور یہ فیصلہ کیا گیا ہے کہ ایک واحد مکان کے مشترکہ مالک کو اپنی انکم ٹیکس ریٹرن آئی ٹی آر۔ 1 یا آئی ٹی آر۔ 4 کے تحت داخل کرنے کی اجازت دی جائے جیسا کہ وہ بشرطیکہ وہ دیگر شرائط کے مطابق ہو۔ یہ بھی فیصلہ کیا گیا ہے کہ فرد کو ایکٹ کے سیکشن 139  کے ساتویں پرویژن کے تحت ایک یا زائد شرائط کا اطلاق ہو تا ہو تو، اسے آئی ٹی آر۔ 1 فارم میں ریٹرن داخل کرنے کی اجازت دی جائے۔
۔۔۔۔۔۔
U. 135ٰ
م۔ ر۔ر۔ ..
(Visitor Counter : 70
کابینہ
کابینہ نے یکم جنوری ،2019 سے مرکزی حکومت کے ملازمین کے لئے مہنگائی بھتہ اور پنشنروں کے لئے مہنگائی راحت منظور کی
نئی دلّی ، 20 فروری ؍وزیر اعظم جناب نریندر مودی کی قیادت میں مرکزی کابینہ نے یکم جنوری ، 2019 سے مرکزی حکومت کے ملازمین کے لئے مہنگائی بھتہ اور سبکدوش ملازمین کے لئے مہنگائی راحت کی اضافی قسط منظور کی ہے ۔ قیمتوں میں ہوئے اضافے کا مقابلہ کرنے کے لئے بنیادی تنخواہ ؍ پنشن کی موجودہ 9 فیصد کی شرح سے تین فیصد اضافہ منظور کیا گیا ہے ۔ یہ اضافہ طے شدہ فارمولے کے مطابق ہے جو کہ ساتویں تنخواہ کمیشن  کی سفارشات کی بنیاد پر مبنی ہے ۔ مہنگائی بھتہ اور مہنگائی راحت کے باعث مالی سال 2019-20  میں سرکاری خزانے کے 9168.12 کروڑ روپئے کا بار پڑے گا اور اس سے 48.41 لاکھ مرکزی حکومت کے ملازمین اور 62.03 لاکھ پنشن یافتگان کو فائدہ پہنچے گا ۔
۔ ۔ ۔ ۔ ۔ ۔
(U . 1100
امور داخلہ کی وزارت
قومی اہمیت کے حامل اداروں کے لیے بجٹ کا الاٹمنٹ
نئی دہلی،02اگست، 2022 / راشٹریہ رکشا یونیورسٹی اور فارینسک علوم کی قومی یونیورسٹی کو بجٹ کے تحت دی جانے والی رقوم کی تفصیلات
مندرجہ ذیل ہیں:

|
|
سال
|
|
مد
|
|
راشٹریہ رکشا یونیورسٹی
|
|
فارینسک علوم کی قومی یونیورسٹی
|
|
2020-21
|
|
کام کاج جاری ہے
|
|
14.09
|
|
کچھ نہیں
|
|
|
|
اثاثہ
|
|
28.15
|
|
کچھ نہیں
|
|
2021-22
|
|
کام کاج جاری ہے
|
|
30.00
|
|
77.00
|
|
|
|
اثاثہ
|
|
40.00
|
|
10.00
|
|
2022-23
|
|
کام کاج جاری ہے
|
|
40.00
|
|
60.00
|
|
|
|
اثاثہ
|
|
30.00
|
|
10.00
نوٹ: فارینسک علوم کی قومی یونیورسٹی کو 21-2020 میں مرکز کی طرف سے امداد نہیں ملی۔
23-2022 کے لیے الاٹ کی گئی رقم میں سے کل 17.92 کروڑ روپے اور 12 کروڑ روپے راشٹریہ رکشا یونیورسٹی کو کام کاج اور اثاثے کے مدوں میں بالترتیب پہلی قسط کے طور پر دیئے گئےاسی طرح کل 36 کروڑ روپے اور چھ کروڑ روپے فارینسک علوم کی قومی یونیورسٹی کو 23-2022 میں کام کاج اور اثاثے کے مدوں کے لیے بالترتیب پہلی قسط کے طور پر دیئے گئے۔
راشٹریہ رکشا یونیورسٹی گجرات کےشہر گاندھی نگر میں اپنے ہی کیمپس میں قائم کی گئی ہے اور فارینسک علوم کی قومی یونیورسٹی گاندھی نگرا ور دلی کےکیمپس کے علاوہ دو نئے کیمپسوں میں گوا اور تریپورہ میں کام کاج کر رہی ہے۔ فارینسک علوم کی قومی یونیورسٹی پنے ، بھوپال اور گواہاٹی میں فارینسک علوم کی لیباریٹریز میں تربیت دینے کا کام بھی کر رہی ہے۔ فارینسک علوم کے شعبے میں تربیت یافتہ افراد کی ضرورت پر غور کرتے ہوئے حکومت نے فارینسک صلاحیتوں کی تجدید کےلیے ایک اسکیم کو منظوری دی ہے جس کےتحت ملک میں فارینسک علوم کی تعلیمی سہولیات کی توسیع کے لیے ایک حصہ بھی شامل ہے۔ یونیورسٹی کے بنیادی ڈھانچے کی توسیع ایک لگاتار سرگرمی ہے ۔ اور ضرورت کے مطابق بجٹ بھی سالانہ طور پر مہیا کیا جاتا ہے۔
یہ جانکاری داخلی امور کے وزیر مملکت جناب اجے کمار مشرا نے لوک سبھا میں آج ایک سوال کے تحریری جواب میں فراہم کی۔
…..
ش ح ۔ اس۔ ت ح ۔
U - 8566
(Visitor Counter : 73
عملے، عوامی شکایات اور پنشن کی وزارت
عملہ و تربیت کے محکمے نے کووڈ-19 صورتحال کے پیش نظر مرکزی حکومت کی وزارتوں ؍ محکموں کو سختی سے عمل آوری کے لئے رہنما اصول جاری کئے
کووڈ-19سے متاثرہ لوگوں کی تعداد میں غیر معمولی اضافہ اور اس کے پھیلاؤ کی روک تھام سے متعلق اقدامات کو ذہن میں رکھتے ہوئے عملے کی وزارت کے عملہ اور تربیت کے محکمہ  نے مرکزی حکومت کی وزارتوں ؍ محکموں کے ذریعے سختی سے عمل کے لئے کچھ حتمی احکامات ؍ رہنما اصول جاری کئے ہیں۔ یہ ہدایات ؍ رہنما اصول فوری طور پر نافذ ہوں گے اور 30 اپریل 2021 یا اگلے حکامات میں سے جو بھی پہلے ہو، تک برقرار رہیں گے۔
شمال –مشرقی خطہ کی ترقی کے مرکزی وزیر مملکت ، وزیراعظم کے دفتر ، عملہ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے اس سلسلے میں تفصیل بتاتے ہوئے آج جاری کئے گئے سرکاری میمورنڈم  کا حوالہ دیا۔ سبھی سرکاری دفاتر میں عمل آوری کے لئے کچھ خصوصی احکامات کے ساتھ یہ سرکاری میمورنڈم جاری کیا گیا ہے۔
ان میں اَنڈر سکریٹری یا اس کے مساوی اور اِ س سے نچلی سطح کے افسران کی دفاتر میں فزیکل موجودگی کو حقیقی گنجائش کے 50 فیصد تک محدود کرنا بھی شامل ہے۔ سکریٹری ؍ ایچ او ڈی افسران کی موجودگی کو محدود کر سکتے ہیں اور انتظامی بنیاد پر زیادہ افسران کو دفتر میں حاضر ہونے کے احکامات جاری کر سکتے ہیں۔ حسب حال ڈیوٹی چارٹ تیار کر سکتے ہیں۔ ڈپٹی سکریٹری سطح کے سبھی افسران ، اس کے مساوی اور اس سے اوپر کے سبھی افسران ریگولر بنیاد پر دفتر آ سکتے ہیں۔
دفاتر میں بہت زیادہ بھیڑ بھاڑ سے بچنے کے لئے افسران ؍ ملازمین درج ذیل علیحدہ –علیحدہ اوقات میں کام کریں گے۔
9.00 A.M. to 5.30. P.M.
9.30 AM to 6.00 PM
10.00 A.M. to 6.30 P.M.
ایسے سبھی افسران، جو کسی خاص دن دفتر میں حاضر نہیں ہوتے ہیں، انہیں اپنی رہائش گا ہ سے ٹیلیفون و مواصلات کے دیگر الیکٹرانک وسائل کے ذریعے ہر وقت دستیاب رہنا ہے اور وہ گھر سے کام کر سکتے ہیں۔ گھیرا بندی والے خطوں میں رہنے والے سبھی افسران کو حدبندی کی مدت تک دفتر میں حاضرہونے سےرعایت دی جائے گی۔ دویانگ اور حاملہ خاتون ملازمین کو ذاتی طور پر دفتر میں حاضر نہ ہونے کے لئے چھوٹ دی جا سکتی ہے، لیکن وہ اگلے احکامات تک اپنے گھر سے کام کرنا جاری رکھیں گی۔
دفتر آنے والے تمام کارکنوں کو ماسک پہننا،سماجی دوری ،سینیٹائزر کا استعمال اور صابن و پانی سے بار بار ہاتھ دھونا اور کووڈ کےمناسب برتاؤ پر عمل کرنا ہوگا۔ لفٹوں، سیڑھیوں، راہداریوں، کینٹین اور پارکنگ سمیت دیگر علاقوں میں بھیڑ سے بچنا چاہئے۔ جہاں تک ممکن ہو سکے میٹنگوں کا انعقاد ویڈیو کانفرنسنگ کے ذریعے کیا جائے اور باہری لوگوں اور ملاقاتیوں کے داخلے پر مناسب احتیاط برتنا چاہئے۔
تاریخ 06.04.2021 کو 45 سال یا اس سے زیادہ عمر کے تمام اہل ملازمین کو مشورہ دیا جاتا ہے کہ وہ خود سے ٹیکے لگوا لیں۔ کام کی جگہ اور خاص طور پر فرش کی مناسب صفائی ستھرائی اور سینیٹائزیشن کے نظام کو یقینی بنائیں۔
تمام وزارت/محکمہ کے دفاتر کے ساتھ ساتھ مرکزی حکومت کے ملازمین ایم ایچ اے، ایم اوایچ اینڈ ایف ڈبلیو اور ڈی او پی اینڈ ٹی کی جانب سے وقتا فوقتا جاری کردہ کووڈ مناسب برتاؤ کے رہنما اصولوں پر سختی سے عمل کو یقینی بنائیں۔ بایو میٹرک حاضری کو فی الحال معطل رکھا جائے گا اوراگلے احکامات تک حاضری کے لئے رجسٹر کا نظام جاری رہے گا۔
ڈاکٹر جتیندر سنگھ نے امید ظاہر کی کہ سبھی شہریوں ، سرکاری ملازمین اور ان کے اہل خانہ کی بہتری کے لئے ان سبھی احکامات پر سختی سے عمل کیا جائے گا۔ انہوں نے اس امید کا اظہار کیا کہ ریاستیں ؍ مرکز کے زیرانتظام علاقے بھی اس طرح کے رہنما خطوط پر غور کریں گے۔
وزیراعظم کا دفتر
وزیر اعظم نے ایم ایس پی میں اضافے کا کسانوں کےذریعہ خیر مقدم کئے جانے پر خوشی کا اظہار کیا
وزیر اعظم جناب نریندر مودی نے کہا ہے کہ کسانوں کی خوشی حکومت کو نئے جوش کے ساتھ کام کرنے کی تحریک دیتی ہے۔
وہ ڈی ڈی نیوز کے ایک ٹویٹ پر ردعمل ظاہرکر رہے تھے جس کے مطابق کسان نے خریف کی فصلوں پر ایم ایس پی میں اضافے کے کابینہ کے حالیہ فیصلے کا خیرمقدم کیا ہے۔
وزیر اعظم نے ٹویٹ کیا:
’’کسان بھائی بہنوں کی یہی خوشی تو ہے، جو ہمیں ان کے لیے زیادہ سے زیادہ کام کرنے کی تحریک دیتی ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 6005
(
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو192.27کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی20.57کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,92,27,23,625
|
|
دستیاب خوراک
|
|
20,57,10,711
بھارتسرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 192.27کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی20.57کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 30.79 کروڑ ویکسین کی خوراکیں دی جاچکی ہیں۔
گزشتہ 24 گھنٹے میں بھارت میں 60.73 لاکھ ویکسین کی خوراکیں دی گئی ہیں۔
بھارت میں پچھلے 24 گھنٹے میں 51667 نئے معاملوں کی خبر ہے۔
بھارت میں زیر علاج مریضوں کی تعداد کم ہوکر 612868 ہوگئی ہے۔
ملک بھر میں اب تک مجموعی طور پر 29128267 مریض شفا یاب ہوچکے ہیں۔
پچھلے 24 گھنٹے کے دوران 64527 مریض شفایاب ہوئے ہیں۔
مسلسل 43ویں دن یومیہ شفایابی کی شرح یومیہ نئے معاملات کے مقابلے زیادہ ہے۔
صحت یابی کی شرح بڑھ کر 96.66 فیصد ہوگئی ہے۔
متاثر پائے جانے والے افراد کی ہفتہ وار شرح 5 فیصد سے بھی کم ہےاور سر دست یہ 3.00 فیصد ہے۔
لگاتار 18 ویں دن جانچ کے بعد متاثر پائے جانے والے افراد کی شرح5فیصد سے بھی کم رہی اور یہ 2.98 فیصد ہے۔
جانچ کی صلاحیت میں خاطر خواہ اضافہ ہوا ہےاور اب تک مجموعی طور پر39کروڑ95 لاکھ نمونوں کی جانچ کی جا چکی ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں193.63 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا8.32 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,63,12,325
|
|
بچی ہوئی خوراکیں
|
|
8,32,51,830
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.63کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں8.32 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
مرکز نے ریاستوں کی ترقی کے لئے فنڈز کی منتقلی کی
نئی دہلی، 19 جولائی 2021، مالیات کے وزیر مملکت جناب پنکج چودھری نے آج لوک سبھا میں ایک سوال کے تحریری جواب میں بتایا کہ مرکزی حکومت ، مرکزی حکومت کے بجٹ میں فراہم کی گئی مجموعی امداد کے اندر متعلقہ اسکیم کے رہنما خطوط کے مطابق مرکزی اسپانسر اسکیموں، ، سینٹرل سیکٹر اسکیموں ، مالی کمیشن کی گرانٹ  اور دیگر گرانٹس/ قرضوں / منتقلی کے تحت ریاستی سرکاروں کو فنڈ فراہم کرتی ہے۔
وزیر موصوف نے مرکزی بجٹ 21۔2020  اور 22۔2021  کے مطابق ریاستوں کو مرکز کے فنڈ کی منتقلی کی جو تفصیلات دی ہیں وہ حسب ذیل ہیں۔

|
|
نمبر شمار
|
|
ریاستوں کو مرکز کے فنڈ کی منتقلی کی نوعیت
|
|
21۔2020 
|
|
22۔2021 
|
|
1۔
|
|
ٹیکس کی تقسیم کو چھوڑکر کل منتقلی
|
|
713014.40
|
|
674253.42
|
|
|
|
جس کا
|
|
|
|
|
|
2۔
|
|
مرکزی اسپانسرڈ اسکیمیں
|
|
315238.00
|
|
318857.20
|
|
3۔
|
|
مرکز کی سیکٹر اسکیمیں
|
|
42374.08
|
|
43016.21
|
|
4۔
|
|
مالی کمیشن کی منتقلی
|
|
182352.43
|
|
220843.00
وزیر موصوف نے بتایا کہ متعلقہ ریاستی سرکاریں اور مرکزی وزارتیں/ محکمے، اسکیم/ پروگرام مخصوص رہنما خطوط کے مطابق اسکیموں کے نفاذ کی نگرانی اور ان کا جائزہ لیتی ہیں تاکہ کئے گئے خرچ سمیت فنڈز کے موثر استعمال کو یقینی بنایا جاسکے۔
۔۔۔۔۔۔۔۔۔۔۔
ش ح۔ح ا۔ن ا۔
U-6736
(Visitor Counter : 72
امور داخلہ کی وزارت
کابینہ نے دمن اور دیو سول کورٹس  ریگولیشن ، 2019 کے اعلانیہ کو اپنی منظوری دی
 ریگولیشن ، 2019 اور دادرا و نگر حویلی ( سول کورٹس اور متفرق پروویژنس کو اپنی منظوری دے دی ہے ۔
اس منظوری سے عدالتی کام کاج میں یکسانیت لانے میں مدد ملے گی ۔ اس سے محدود عدالتی دائرہ اختیار کے باعث قانونی چارہ جوئی کے لئے ممبئی تک کا سفر کرنے والوں کی مشکلات کا بھی سد باب ہو سکے گا ۔ قانونی دائرہ اختیار کی توسیع کے باعث انصاف دلانے کے طریقہ کار میں تیزی آئے گی اور مقدمے بازی کے لئے مرکز کے زیر انتظام علاقے سے باہر جائے بغیر مقدمات لڑنا سہل ہو جائے گا ۔
۔ ۔ ۔ ۔ ۔ ۔
U . 1565
وزیراعظم کا دفتر
گلاسگو میں سی او پی  میں اقدام اور یکجہتی – حساس دہائی کے موضوع پر ہونے والی تقریب میں وزیر اعظم نریندر مودی کا خطاب
عالی جناب ،
میرے دوست بورس ، موافقت کے اہم امور پر مجھے اپنے خیالات پیش کرنے کا موقع دینے کے لئے میں آپ کا شکر گزار ہوں ۔
آب و ہوا کے بارے میں عالمی بحث میں موافقت کو اتنی زیادہ اہمیت حاصل نہیں ہے جتنی کہ آب ہوا میں تبدیلی کےا ثرات کو کم کرنے پر ہے ۔ یہ ترقی پذیر ملکوں کے لئے ایک ناانصافی کی بات ہے ۔ جو آب ہوا میں تبدیلی سے بہت زیادہ متاثر ہوئے ہیں ۔
آب و ہوا بھارت سمیت بیشتر ترقی پذیر ممالک کے کسانوں کے لئے بڑا چیلنج ہے ۔فصل اگانے کا طرز طریقہ بدل رہا ہے ۔ بے وقت کی بارش اور سیلاب یا بار بار آنے والے طوفان سے فصلیں برباد ہو رہی ہیں ۔ پینے کے پانی کے وسائل سے لے کر سستے مکان ان سبھی کو آب و ہوا میں تبدیلی سے نمٹنے کے لئے لچک دار بنائے جانے کی ضرورت ہے ۔
عالی جناب ،
اس تناظر میں میرے پاس تین نظریے ہیں۔ پہلا ، ہمیں اپنی ترقیاتی پالیسیوں اور پروجیکٹو ں کے ایک حصے کو موافقت بنانا ہے ۔ سب کے لئے نل سے جل – نل کا پانی ، سووچھ بھارت – صاف بھارت مشن اور اجولا – بھارت میں سب کے لئے صاف کھانا پکانے کے لئے صاف ستھرا ایندھن جیسے پروجیکٹوں نے نہ صرف ہمارے ضرورت مند شہریوں کو موافقت کے فائدے فراہم کئے ہیں بلکہ ان کی معیار زندگی میں بھی سدھار ہوا ہے۔دوسرا کئی روایتی فرقوں کے پاس فطرت کے ساتھ ہم آہنگی کے ساتھ رہنے کی کافی معلومات ہیں ۔
ان روایتی پالیسیوں کو ہماری موافقت پالیسیوں میں مناسب اہمیت دی جانی چاہیئے ۔ معلومات کے اس سر چشمے کو اسکول کے نصاب میں شامل بھی کیا جانا چاہیئے تاکہ یہ نئی نسلوں تک پہنچ سکے ۔ مقامی حالات کے ساتھ عمل پیرا رہتے ہوئے طرز زندگی کاتحفظ موافقت کا ایک اہم ستون ہو سکتا ہے ۔ تیسرا،موافقت کے طور طریقے مقامی ہو سکتے ہیں لیکن پسماندہ ممالک کو ان کے لئے عالمی حمایت حاصل کرنی چاہیئے ۔
مقامی موافقت کے لئے عالمی حمایت کے نظریہ کے ساتھ بھارت میں آفات کے لچک دار بنیادی ڈھانچے سی ڈی آر آئی کے لئے مخلوط کی پہل شروع کی ہے ۔ میں اس پہل میں شامل ہونے کے لئے سبھی ملکوں سے درخواست کرتا ہوں ۔
شکریہ ۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰۰۰۰۰۰۰

U-12449
(
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت 90.79کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران اب تک 20,799 نئے مریض سامنے آئے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح0.78فیصد ہے جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,64,458 فیصد ہے۔ جو 200 دنوں میں سب سے کم ہے۔
سردست صحت یابی کی شرح 97.89 فیصد ہے جو مارچ 2020 کے بعد سے سب سے زیادہ ہے۔
گزشتہ 24 گھنٹوں کے دوران 26,718 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,31,21,247 ہوگئی ہے۔
جانچ کے بعد متاثر پائے جانے والے ہفتے وار مریضوں کی شرحفیصد ہے، جو گزشتہ 101دنوں میں 3 فیصد سے بھی کم ہے۔
پچھلے 35دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 57.42کروڑ ٹیسٹ کئے جاچکے ہیں۔
صحت اور خاندانی بہبود کی وزارت
دھنونتری رتھ: احمد آباد میں لوگوں کے گھروں تک غیر کووڈ حفظان صحت کی خدمات فراہم کرنا
کووڈ19 کے جاری وبائی مرض کے دوران جہاں کووڈ حفظان صحت کی خدمات کو ترجیح دی جا رہی ہے۔ وہیں ، تمام ریاستوں / مرکز کے زیر انتظام خطوں میں کووڈ کے علاوہ دیگر تمام صحت خدمات پر بھی یکساں توجہ دی جارہی ہے۔ احمد آباد میونسپل کارپوریشن  کی طرف سے دھنونتری رتھ کے ذریعہ ایک منفرد اور جدید مثال قائم کی گئی ہے۔ دھنونتری رتھ ایک موبائل وین ہے جو شہر میں لوگوں کے گھروں تک غیر کوویڈ لازمی حفظان صحت کی خدمات فراہم کرتی ہے۔ شہر کے بہت سے بڑے اسپتالوں کو کووڈ -19 علاج کے لئے وقف کیا گیا ہے ، لہذا ذیابیطس ، بلڈ پریشر اور دل کی بیماری وغیرہ سے متعلق غیر کووڈ ضروری خدمات کو یقینی بنانے کے لئے مختلف اقدامات کئے گئے ہیں۔ کیونکہ زیادہ تر اسپتالوں میں او پی ڈی بند رہنے سے لوگ اس وقت اسپتال بھی نہیں جا پا رہے ہیں۔
اے ایم سی کے اختیار کردہ اقدامات میں سے ایک موبائل میڈیکل وین کی بڑے پیمانے پر تعیناتی ہے جس کا نام ’دھنونتری رتھ‘ ہے۔ ان وینوں میں اے ایم سی کے اربن ہیلتھ سنٹر کے مقامی میڈیکل آفیسر کے ساتھ ایک آیوش ڈاکٹر ، پیرامیڈک اور نرسنگ عملہ ہے۔ یہ وین مختلف علاقوں کا دورہ کر رہی ہیں اور احمد آباد شہر کے تمام لوگوں کو ان کے گھروں تک غیر کوویڈ لازمی خدمات اور فیلڈ میڈیکل مشاورت کے لئے او پی ڈی خدمات مہیا کررہی ہیں۔ موبائل میڈیکل وینوں میں آورویدک اور ہومیوپیتھک ادویات ، وٹامن سپلیمنٹس ، پلس آکسی میٹر کے ساتھ ساتھ جانچ کے بنیادی سازوسامان سمیت تمام ضروری دوائیں ہیں۔ مختلف وجوہات سے ان لوگوں تک پہنچنے والی حفظان صحت کی خدمات کے علاوہ جو اسپتال نہیں جا سکتے ، دھنونتری رتھ نے ان لوگوں کی شناخت میں بھی مدد کی ہے جن کو مزید طبی علاج یا آئی پی ڈی بھرتی کی ضرورت تھی اور اس بات کو یقینی بنایا ہے کہ وہ بروقت ہسپتال پہنچ جائیں۔
اے ایم سی نے 120 دھنونتری رتھ پورے شہر میں تعینات کئے ہیں۔ دھنونتری وین نے اب تک 4.27 لاکھ سے زیادہ او پی ڈی مشاورتیں کامیابی کے ساتھ انجام دی ہیں۔ اس اقدام سے بخار کے 20،143 سے زیادہ مریضوں اور کھانسی، ٹھنڈ اور نزلہ کے 74،048 مریضوں کا علاج کیا گیا۔ اس اقدام سے سانس سے متعلق شدید انفیکشن والے 462 سے زیادہ مریضوں کو طبی علاج کے لئے اربن ہیلتھ سنٹر اور اسپتالوں میں بھیجا گیا۔ ہائپر ٹینشن، ذیابیطس اور ایسی دوسری بیماریوں میں مبتلا826 مریضوں کو قریبی شہری صحت مراکز ، کمیونٹی ہیلتھ سینٹرز اور اسپتالوں میں علاج کے لئے بھیجا گیا۔ دھنونتری رتھوں کی تعیناتی کا کووڈ-19 کے مریضوں کے علاج پر بھی کافی اچھا اثر پڑا ہے ، کیونکہ وقت رہتے اس انفیکشن کے کئی چھپے معاملوں کی پہچان کی جا سکی۔
پندرہ جون ، 2020 سے موبائل میڈیکل وین کی صحت خدمات کے دائرہ کار میں توسیع کی گئی ہے تاکہ تیزی سے آنے والے مانسون کے موسم اور ویکٹر سے پیدا ہونے والی بیماریوں میں اضافے کے امکان کے پیش نظر ملیریا اور ڈینگی ٹیسٹ شامل کیے جا سکیں۔